Ένας νεαρός Αιγύπτιος, ο οποίος συνελήφθη από αστυνομικούς του τμήματος ληστειών της Ασφάλειας Αττικής, κατηγορείται ότι λήστεψε και βίaσε 20χρονη για να της πάρει... ένα κινητό τηλέφωνο.

Ήταν γύρω στις δύο τα ξημερώματα στο τέλος του περασμένου Φεβρουαρίου, κάπου στα Πατήσια. Η 20χρονη περπατούσε στον δρόμο όταν ο νεαρός Αιγύπτιος την πλησίασε. Την απείλησε και της ζήτησε ό,τι χρήματα είχε πάνω της, αλλά και το κινητό της τηλέφωνο.

Η έντρομη κοπέλα πίστεψε ότι η περιπέτειά της είχε τελειώσει. Όμως δεν ήταν έτσι... Σύμφωνα με την αστυνομία, ο 19χρονος δεν σταμάτησε εκεί και τη βίaσε μέσα στον δρόμο. Στη συνέχεια την εγκατέλειψε και εξαφανίστηκε στα στενά της περιοχής.

Η 20χρονη, με όσο κουράγιο της είχε μείνει, έκανε καταγγελία για το περιστατικό και προσπάθησε να δώσει όσο το δυνατόν περισσότερα στοιχεία μπορούσε στους αστυνομικούς.

Τελικά την περασμένη Παρασκευή οι αστυνομικοί εντόπισαν τον νεαρό Αιγύπτιο και τον συνέλαβαν. Όπως διαπιστώθηκε, δεν είχε στο παρελθόν κατηγορηθεί για οποιοδήποτε αδίκημα.

Ωστόσο, κατόπιν σχετικής Διάταξης της Εισαγγελίας Πρωτοδικών Αθηνών, δόθηκαν στη δημοσιότητα τα στοιχεία του με τους αστυνομικούς να μην αποκλείουν ο νεαρός να έχει κάνει και άλλες επιθέσεις και να αναγνωριστεί και από άλλα θύματα.

Συγκεκριμένα πρόκειται για τον (επ.) ELGAMASY (ον.) MOHAMED του MAGDY και της SMAH, που γεννήθηκε την 9-9-2001 στην Αίγυπτο.